
Rámcová dohoda (pre príslušnú časť)
uzavretá podľa zákona č. 513/1991 Z. z. v znení neskorších predpisov (ďalej len „Obchodný zákonník“)
a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní alebo ZVO“)
(ďalej len „zmluva“)

Článok I.
Zmluvné strany

1.1. Kupujúci:		Univerzita Komenského v Bratislave
Sídlo:		Šafárikovo nám. 6, 814 99 Bratislava
Korešpondenčná adresa: 		Šafárikovo nám. 6, P. O. Box 440, 814 99 Bratislava 1 
Štatutárny orgán:			prof. JUDr. Marek Števček, DrSc., rektor
Osoba oprávnená na podpis zmluvy: 	Ing. Ingrid Kútna Želonková, PhD., kvestorka 
IČO:		00 397 865 
DIČ:		2020845332
Osoba oprávnená konať vo veciach
realizácie zmluvy:	
Tel.:	
e-mail:	
(ďalej len „kupujúci“)

1.2. Predávajúci:	
Sídlo:	
Zastúpený:	
IČO:	
DIČ:	
IČ DPH:	
Osoby oprávnené konať:
- vo veciach zmluvy:	
- vo veciach realizácie zmluvy:
Tel:
e-mail:	
Bankové spojenie:	
IBAN:	
Zapísaný v Obch. registri:		
(ďalej len „predávajúci“)
(ďalej spolu aj ako „zmluvné strany“, jednotlivo „zmluvná strana“)


Článok II.
Úvodné ustanovenia

2.1. Podkladom pre uzavretie tejto zmluvy je výsledok verejného obstarávania zákazky „Špeciálny výučbový materiál pre študentov zubného lekárstva pre rok 2026-2027“ uskutočnenej v rámci nadlimitného dynamického nákupného systému „Spotrebný materiál a náhradne diely pre simulačné centrum“.

2.2. Touto zmluvou sa stanovuje právny režim kúpy a predaja špeciálneho výučbového materiálu pre študentov zubného lekárstva podľa špecifikácie uvedenej v Prílohe č. 1 tejto zmluvy na základe uzatvorenia jednotlivých čiastkových zmlúv (ďalej len „čiastková zmluva“), ktorou bude pri dodaní tovaru v celkovej cene bez DPH do 10 000,- EUR objednávka. V čiastkovej zmluve (objednávke) bude presne určený druh tovaru, miesto dodania a ostatné dodacie podmienky. Čiastkové zmluvy alebo objednávky budú vystavované pribežne podľa aktuálnych potrieb.

2.3. Čiastkové zmluvy budú uzatvárať jednotlivé fakulty a ďalšie súčasti kupujúceho,, pričom za kupujúceho ich bude podpisovať kvestorka a spolu s ňou za jednotlivé fakulty ich dekani a za samostatne hospodáriace súčasti riaditelia. Objednávky budú s kupujúcim uzatvárať a podpisovať za jednotlivé fakulty ich dekani a za samostatne hospodáriace súčasti UK riaditelia resp. kvestorka.
Článok III.
Predmet plnenia zmluvy

3.1. Predmetom tejto zmluvy je dodávka tovaru predávajúcim uvedeného v Prílohe č. 1 tejto zmluvy, na základe objednávok kupujúceho za podmienok uvedených v tejto zmluve a záväzok kupujúceho prevziať tovar a zaplatiť za neho predávajúcemu dohodnutú cenu podľa platobných podmienok dohodnutých v tejto zmluve.

3.2. Tovar bude dodávaný priebežne podľa aktuálnych potrieb kupujúceho, vrátane služieb spojených s dodaním tovaru na miesto dodania s vyložením v mieste jeho umiestnenia a zároveň kupujúcemu umožní nadobúdať vlastnícke právo k tovaru a kupujúci sa zaväzuje, že za dodávaný tovar predávajúcemu zaplatí zmluvnú cenu. 

3.3. Predpokladaný finančný objem predmetu plnenia zmluvy počas platnosti tejto zmluvy je (doplní uchádzač),- Eur bez DPH. Kupujúci nie je povinný zakúpiť predpokladané množstvo tovaru tvoriaceho predmet plnenia zmluvy, ani jeho predpokladaný finančný objem. Celkové zakúpené množstvo predmetu plnenia zmluvy bude závisieť od finančných možností a konečných potrieb kupujúceho. 

Článok IV.
Cena 

4.1. Cena za predmet plnenia zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií SR č. 87/1996 Z. z., ktorou sa vykonáva zákon o cenách v znení neskorších predpisov a v súlade s cenovou ponukou, ktorá je Prílohou č. 1 tejto zmluvy. 

4.2. Zmluvná cena pokrýva všetky ekonomicky oprávnené náklady predávajúceho vynaložené v súvislosti s dodávkou predmetu plnenia zmluvy, napr. prepravné obaly na prepravu tovaru, doprava na miesto dodania prepravnými prostriedkami predávajúceho, vyloženie tovaru na konkrétne miesto) a v súlade s príslušnými legislatívnymi predpismi. V cene sú zahrnuté náklady spojené s výmenou reklamovaného tovaru počas záručnej doby.

4.3. Zmluvná cena tovaru je uvedená v Prílohe č. 1 tejto zmluvy, kde sú zrozumiteľne vyznačené jednotkové ceny a tieto ceny sú cenami úplnými a konečnými v súlade s § 3 citovaného zákona o cenách, t. j. nebudú sa zvyšovať o ďalšie náklady. Všetky ceny budú zaokrúhlené na dve desatinné miesta.

4.4. Daň z pridanej hodnoty bude vysporiadaná podľa platných právnych predpisov Európskej únie.

Článok V. 
Podmienky dodania a preberania tovaru

5.1. Za predávajúceho je za riadne odovzdanie tovaru zodpovedná osoba oprávnená konať vo veciach realizácie zmluvy podľa Článku I, pokiaľ nie je v čiastkovej zmluve/objednávke  uvedené inak.

5.2. Tovar za kupujúceho preberá osoba uvedená v čiastkovej zmluve alebo objednávke.

5.3. Predávajúci je povinný dodať objednaný tovar najneskôr do 6 týždňov odo dňa zaslania e-mailovej objednávky kupujúcim. V prípade uzatvorenia čiastkovej zmluvy začína lehota dodania plynúť dňom nadobudnutia účinnosti tejto čiastkovej zmluvy. Dlhšia lehota dodania tovaru je prípustná len na základe vzájomnej dohody zmluvných strán a po predchádzajúcom súhlase kupujúceho.

5.4. Predávajúci je povinný tovar dodať v lehote stanovenej v jednotlivých čiastkových zmluvách alebo objednávkach. Predávajúci je povinný tovar zabaliť tak, aby počas jeho prepravy a uskladnenia nemohla byť narušená kvalita a vlastnosti samotného tovaru, ako aj jeho obalu. Predávajúci sa zaväzuje  dodávať tovar, ktorý bude zodpovedať slovenským normám a normám EÚ. 

5.5. Tovar sa považuje za dodaný po podpísaní dodacieho listu zástupcami zmluvných strán s uvedením množstva a druhu dodaných tovarov, dátumom, pečiatkou.

5.6. Kupujúci je pri prevzatí predmetu tejto zmluvy povinný prekontrolovať jeho úplnosť, kompletnosť, balenie a svojím podpisom na dodacom liste túto skutočnosť potvrdiť. 

5.7. Kupujúci je oprávnený odmietnuť dodávku predmetu tejto zmluvy v prípade, ak táto bola dodaná po lehote na dodanie tovaru určenej zmluvou alebo objednávkou, alebo ak má viditeľné vady (najmä poškodené obaly), alebo ak nebolo dodržané objednané množstvo a druh tovaru alebo vlastnosti a špecifikácia uvedená v Prílohe č. 1 tejto zmluvy. V takomto prípade sa bude postupovať akoby tovar nebol dodaný a kupujúci je oprávnený odstúpiť od zmluvy.

5.8. Ak predávajúci pri plnení zmluvy využije kapacity subdodávateľa/ľov, ktorí sú mu známi, uvedie podiel plnenia zo zmluvy, ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia, % podiel plnenia a predmet subdodávky.

	Obchodné meno subdodávateľa
	Adresa sídla subdodávateľa
	IČO (dátum narodenia)
	Podiel plnenia v %
	Predmet subdodávky
	Meno a priezvisko osoby oprávnenej konať za subdodávateľa, adresa, dátum narodenia, funkcia

	*
	
	
	
	
	


*(pozn. vyplní len úspešný uchádzač pred podpisom zmluvy, doplní počet riadkov podľa potreby)

5.9. Predávajúci je povinný najneskôr päť pracovných dní vopred písomne predložiť kupujúcemu na schválenie každého subdodávateľa, ktorý by mal realizovať časť alebo celú zmluvu pre predávajúceho podľa tejto zmluvy. Kupujúci je povinný sa písomne vyjadriť (schváliť subdodávateľa alebo odmietnuť) najneskôr do dvoch pracovných dní po dni obdržania písomnej žiadosti predávajúceho, inak sa má za to, že subdodávateľa schválil. V prípade porušenia tejto povinnosti je predávajúci povinný zaplatiť kupujúcemu zmluvnú pokutu vo výške 500,- EUR za každý prípad a kupujúci je súčasne oprávnený odstúpiť od zmluvy.

5.10. Predávajúci je povinný oznámiť objednávateľovi akúkoľvek zmenu údajov o subdodávateľoch.

Článok VI.
Miesto dodania a vyloženia tovaru 

6.1. Miestom dodania predmetu zákazky je Univerzita Komenského v Bratislave Jesseniova lekárska fakulta v Martine, Klinika stomatológie a maxilofaciálnej chirurgie, Kollárova 2, 036 01 Martin
6.2. Konkrétne miesto dodania a vyloženia tovaru bude spresnené v čiastkovej zmluve, resp. objednávke.

Článok VII.
Platobné podmienky

7.1. Kupujúci sa zaväzuje za riadne a včas dodaný tovar zaplatiť predávajúcemu kúpnu cenu podľa Prílohy č. 1 tejto zmluvy na základe faktúry vystavenej predávajúcim po dodaní tovaru podľa článku V. tejto zmluvy. Kupujúci neposkytne predávajúcemu preddavok na zrealizovanie predmetu plnenia zmluvy.

7.2. Faktúra bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov, vrátane označenia čísla zmluvy podľa evidencie kupujúceho, prípadne názov projektu a ITMS kód projektu. Neoddeliteľnou súčasťou faktúry bude originál dodacieho listu.


7.3. Lehota splatnosti faktúry je 30/60 dní odo dňa prevzatia a odsúhlasenia faktúry kupujúcim. Ak predložená faktúra nebude spĺňať náležitosti podľa tohto článku alebo nebude vystavená v súlade so zmluvou, kupujúci ju vráti v lehote splatnosti predávajúcemu na dopracovanie. Opravená faktúra je splatná do 60 dní odo dňa jej prevzatia a odsúhlasenia kupujúcim. Faktúry budú uhrádzané výhradne prevodným príkazom.

Článok VIII.
Záruky na tovary

8.1. Zmluvné strany sa dohodli, že záručná doba na predmet zmluvy je minimálne 24 mesiacov odo dňa prevzatia tovaru a začína plynúť dňom podpísania dodacieho listu. Ak výrobca poskytuje dlhšiu záruku, platí táto dlhšia záruka. Predávajúci sa zaväzuje, že všetky dodávané tovary, ktorých použiteľnosť je obmedzená dátumom exspirácie, budú ku dňu dodania mať minimálnu zostatkovú dobu použiteľnosti najmenej 18 mesiacov.

8.2. Predávajúci zodpovedá za to, že tovar bude riadne dodaný v súlade s touto zmluvou, bude mať vlastnosti dohodnuté v tejto zmluve, bude v súlade s právnymi predpismi a bude spĺňať všetky náležitosti stanovené platnou legislatívou.

8.3. Predávajúci zodpovedá za kvalitu dodávaných tovarov, vrátane skrytých vád tovaru počas celého trvania záručnej doby. 

8.4. Kupujúci je oprávnený reklamovať vady dodaného tovaru e-mailom. Súčasťou môže byť aj fotodokumentácia reklamovaného tovaru. Náklady na dopravu súvisiacu s reklamovaným tovarom znáša predávajúci v plnom rozsahu.

8.5. Vady zjavné, kvalitatívne alebo množstevné, zistené pri prevzatí tovaru bude kupujúci reklamovať najneskôr do 3 pracovných dní odo dňa dodania tovaru. Ostatné vady je kupujúci povinný reklamovať okamžite po zistení vady, najneskôr však do skončenia záručnej doby.

8.6. Kupujúci má právo v prípade zistenia akýchkoľvek vád dodaného tovaru na:
a) výmenu vadného tovaru za tovar nový, bezchybný, najneskôr do 3 dní od okamihu uplatnenia zodpovednosti za vady,
b) odstúpenie od zmluvy v prípade nesplnenia povinnosti predávajúceho vymeniť vadný tovar za bezchybný v stanovenej lehote alebo v prípade, ak objednávateľ požadoval v rámci jedného kalendárneho mesiaca reklamáciu viac ako trikrát.

8.7. Kupujúci bude akceptovať iba faktúru za dodávku bezchybného predmetu zmluvy, t. j. v súlade s dodacím listom.


Článok IX.
Zmluvné pokuty a úroky z omeškania

9.1. V prípade, že predávajúci bude v omeškaní s plnením predmetu tejto zmluvy, teda s dodaním tovaru v lehote uvedenej v čl. V. ods. 5.3, kupujúci si môže uplatniť zmluvnú pokutu vo výške  1,00 % za každý začatý deň omeškania z ceny nedodaného tovaru, a to až do doby dodania tovaru. Týmto však nie je dotknutý nárok na náhradu škody.

9.2. V prípade, že predávajúci bude v omeškaní s dodaním reklamovaného tovaru v lehote uvedenej v čl. VIII. bod 8.5 kupujúci si môže uplatniť zmluvnú pokutu vo výške 0,1 % za každý začatý deň omeškania z ceny nedodaného tovaru, a to až do doby dodania tovaru. Týmto však nie je dotknutý nárok na náhradu škody.

9.3. V prípade, že predávajúci nedodrží vlastnosti tovaru uvedené v Prílohe č. 1 tejto zmluvy, je kupujúci oprávnený uplatniť zmluvnú pokutu vo výške 50 Eur za každé jedno porušenie.

9.4. Ak nebude vykonaná úhrada predávajúcemu v zmysle platobných podmienok tejto kúpnej zmluvy, môže si predávajúci uplatniť za každý deň omeškania úrok z omeškania v zákonnej výške z hodnoty neuhradenej faktúry.

9.5. Zmluvné pokuty sú splatné do 14 dní odo dňa doručenia výzvy na ich uhradenie. Kupujúci je však oprávnený aj započítať akúkoľvek svoju i nesplatnú pohľadávku, ktorú má voči predávajúcemu, s pohľadávkou, i nesplatnou, ktorá vznikne z tejto zmluvy predávajúcemu voči kupujúcemu. Zápočet pohľadávok môže kupujúci uplatniť pri úhrade faktúry predávajúceho.

9.6. Zaplatením zmluvnej pokuty nie je dotknutý nárok kupujúceho požadovať náhradu škody.

9.7. Pri odstúpení od zmluvy podľa článku X. je druhá zmluvná strana oprávnená vymáhať preukázateľne vynaložené náklady.


Článok X.
Právo odstúpenia od zmluvy

10.1. Zmluvu je možné ukončiť dohodou zmluvných strán k určitému dátumu alebo odstúpením od zmluvy.

10.2. Odstúpenie od zmluvy je možné:
a) pri podstatnom porušení zmluvy druhou zmluvnou stranou, alebo keď sa pre druhú zmluvnú stranu stalo splnenie podstatných zmluvných povinností úplne nemožným (vis maior), napr. v prípade poistnej udalosti, živelnej udalosti,
b) ak predávajúci poruší zmluvu iným ako podstatným spôsobom a takéto porušenie nenapraví ani v dodatočnej primeranej lehote na nápravu určenej kupujúcim.

10.3. Za podstatné porušenie zmluvy na účely odstúpenia od tejto zmluvy sa považuje najmä:
a) dodanie tovaru za iné ako jednotkové ceny uvedené v Prílohe č. 1 tejto zmluvy, 
b) ak predmet plnenia zmluvy bude fakturovaný v rozpore s dohodnutými podmienkami v zmluve alebo bude opakovane fakturovaný, 
c) neschopnosť predávajúceho dodať predmet zmluvy za jednotkové ceny uvedené v Prílohe č. 1 tejto zmluvy,
d) omeškanie predávajúceho s dodávkou tovaru o viac ako 5 pracovných dní,
e) omeškanie predávajúceho s dodaním reklamovaného tovaru o viac ako 2 pracovné dni,
f) omeškanie kupujúceho s úhradou faktúry o viac ako 30 dní,
g) predávajúci poskytne kupujúcemu predmet zmluvy takým spôsobom, ktorý je v rozpore s touto zmluvou (napr. nebolo dodržané objednané množstvo a druh tovaru alebo vlastnosti a špecifikácia uvedená v Prílohe č. 1 tejto zmluvy, opätovné dodanie nekvalitného tovaru, tovaru so zjavnými vadami), v prípade, že kupujúci na nedostatky predávajúci a aspoň raz písomne alebo elektronicky, prostredníctvom emailu upozornil,
h) ak predávajúci alebo kupujúci vstúpi do likvidácie, na jeho majetok bude vyhlásený konkurz, konkurzné konanie bolo zastavené pre nedostatok majetku, bude začatá reštrukturalizácia, bude zahájené exekučné konanie,
i) ustanovenie uvedené v §19 zákona o verejnom obstarávaní.

10.4. Zmluva zaniká dňom doručenia písomného oznámenia o odstúpení od zmluvy druhej zmluvnej strane.

10.5. Odstúpením od zmluvy nie je dotknutý nárok na náhradu škody vzniknutej porušením zmluvy a nárok na zaplatenie zmluvnej pokuty. 

10.6. V prípade pôsobenia vyššej moci, lehoty dohodnuté k plneniu zmluvných záväzkov sa predlžujú o dobu jej pôsobenia.

Článok XI.
Doba trvania zmluvy, spôsob uzatvárania čiastkových zmlúv

11.1. Zmluva je uzavretá na dobu 12  mesiacov odo dňa nadobudnutia účinnosti tejto zmluvy alebo do vyčerpania finančného limitu uvedeného v bode 3.3 tejto zmluvy, podľa toho, čo nastane skôr. 

11.2. Na základe tejto zmluvy nemôže dôjsť k dodávke tovarov. Dodávka je možná až na základe uzatvorenia čiastkovej zmluvy, resp. objednávky do výšky 10 000,- eur bez DPH. Keďže zmluva je výsledkom užšej súťaže, oprávňuje zmluvné strany k uzatváraniu čiastkových zmlúv pre kúpu a predaj tovaru.

11.3. Kupujúci zašle predávajúcemu návrh čiastkovej zmluvy e-mailom na adresu uvedenú v čl. I. 

11.4. V návrhu čiastkovej zmluvy musia zmluvné strany uviesť: 
	a) kupujúci: 
		- citáciu tejto zmluvy, 
		- špecifikáciu predmetu čiastkovej zmluvy (druh, množstvo tovaru, lehota dodania), 
	b) predávajúci: 
		- cenu bez DPH, DPH a cenu s DPH, 
         c) obe zmluvné strany: 
		- ďalšie potrebné spresňujúce ustanovenia v súlade so zmluvou. 

11.5. Predávajúci predloží doplnený a podpísaný návrh čiastkovej zmluvy v dvoch rovnopisoch na podpis kupujúcemu, pokiaľ nie je v čiastkovej zmluve uvedené inak. 

Článok XII.
Osobitné ustanovenia

12.1. Predávajúci berie na vedomie a podpisom tejto zmluvy potvrdzuje, že je plne oboznámený so skutočnosťou, že predmet tejto zmluvy je financovaný v rámci zazmluvneného projektu Simulačné centrum Jesseniovej lekárskej fakulty UK v Martine a kód projektu: 401101B754
12.2. Predávajúci je povinný strpieť výkon kontroly/auditu súvisiaceho s predmetom kúpy, do uplynutia lehôt podľa čl. 5 ods. 5.2 Zmluvy o poskytnutí nenávratného finančného príspevku, uzavretej medzi Univerzitou Komenského v Bratislave ako Prijímateľom a Poskytovateľom nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
12.3. Osobami oprávnenými na výkon kontroly/auditu sú najmä:
a) Poskytovateľ a ním poverené osoby,
b) Sprostredkovateľský orgán pre kontrolu VO,
c) útvar vnútorného auditu Riadiaceho orgánu alebo Sprostredkovateľského orgánu,
d) Najvyšší kontrolný úrad SR a ním poverené osoby,
e) Orgán auditu podľa § 12 zákona o príspevkoch z fondov EÚ, Úrad vládneho auditu a 
Orgánom auditu poverené osoby,
f) splnomocnení zástupcovia Európskej komisie a Európskeho dvora audítorov,
g) Orgán zabezpečujúci ochranu finančných záujmov EÚ podľa § 8 zákona o 
príspevkoch z fondov EÚ, Európsky úrad pre boj proti podvodom,
h) Osoby prizvané orgánmi uvedenými v písm. a) až g) v súlade s príslušnými právnymi 
predpismi SR a Právnymi aktmi EÚ.

12.4. Zmluvné strany sa zaväzujú pri plnení predmetu tejto zmluvy striktne dodržiavať platné právne predpisy zakazujúce podplácanie verejných činiteľov a súkromných osôb, protiprávne ovplyvňovanie verejných činiteľov, pranie špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie.

12.5. Predávajúci vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia podľa tejto zmluvy pre kupujúceho alebo v jeho mene na základe tejto zmluvy, neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia osobe, spoločnosti alebo organizácii alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri plnení predmetu tejto zmluvy v prospech predávajúceho.
12.6. Predávajúci sa zaväzuje okamžite oznámiť kupujúcemu primeranou formou akékoľvek podozrenie na porušenie povinností podľa tejto časti zmluvy  a byť plne súčinný pri dôkladnom vyšetrení podozrenia.
12.7. Akékoľvek preukázané korupčné správanie zo strany predávajúceho alebo porušenie povinností podľa bodov 4, 5, a 6 tohto odseku zmluvy sa považuje za podstatné porušenie tejto zmluvy.
12.8. Predávajúci je povinný strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí NFP a to Oprávnenými osobami na výkon tejto kontroly/auditu a tiež je povinný poskytnúť Oprávneným osobám všetku potrebnú súčinnosť. Oprávnenými osobami na výkon kontroly/auditu podľa Zmluvy o poskytnutí prostriedkov mechanizmu sú považovaní najmä:

Článok XIII.
Záverečné ustanovenia

13.1. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.

13.2. Táto zmluva nadobúda platnosť dňom jej podpisu obidvoma zmluvnými stranami a účinnosť v deň nasledujúci po dni jej zverejnenia v Centrálnom registri zmlúv vedenom Úradom vlády SR.

13.3. Predávajúci berie na vedomie zverejnenie tejto zmluvy v celom rozsahu v Centrálnom registri zmlúv vedenom Úradom vlády SR.

13.4. Zmluva je vyhotovená v štyroch rovnopisoch, pričom kupujúci obdrží tri rovnopisy a predávajúci jeden rovnopis.

13.5. Zmluvné strany prehlasujú, že zmluvu pred jej podpisom prečítali, jej obsahu porozumeli a s ním súhlasili, čo potvrdzujú svojimi podpismi. 

Príloha č. 1: Cenová ponuka


V Bratislave, dňa ...........................			V ........................,dňa......................

za Kupujúceho :			za Predávajúceho:

.......................................................	 
Ing. Ingrid Kútna Želonková, PhD.
                  kvestorka

.                      .......................................................
xxxxxxxxxxxxxxxxxxxxxxx
konateľ
Príloha č. 1 – Cenová ponuka

